stanford-oval/wikipedia huggingface dataset:
โรงเรียนการกุศลของวัดในพระพุทธศาสนา
โรงเรียนการกุศลของวัดในพระพุทธศาสนา > ภาคเหนือ

โรงเรียนเมตตาศึกษา ในพระราชูปถัมภ์ฯ จ.เชียงใหม่]
โรงเรียนวิสุทธิ์วิทยากร (วัดบุญวาทย์วิหาร พระอารามหลวง)
โรงเรียนศรีสุนทรสีลวิสุทธิ์ เก็บถาวร 2017-09-11 ที่ เวย์แบ็กแมชชีน (วัดล้อมแรด) จ.ลำปาง
โรงเรียนศักดิ์สุนันท์วิทยา จ.ลำปาง
โรงเรียนธรรมราชศึกษา วัดพระสิงห์วรมหาวิหาร จังหวัดเชียงใหม่
โรงเรียนพินิตประสาธน์ อำเภอเมือง จังหวัดพะเยา
โรงเรียนเมตตาศึกษา
โรงเรียนผดุงวิทย์(วัดศรีบุญเรือง)
โรงเรียนเมธีวุฒิกร จ.ลำพูน
โรงเรียนอนุบาลการกุศลวัดตระพังทอง จ.สุโขทัย
โรงเรียนธรรมสาธิตศึกษา ต.นครเจดีย์ อ.ป่าซาง จ.ลำพูน
โรงเรียนวัดบุญเกิดมงคลวิสุทธิ์วิทยา อ.ดอกคำใต้ จ.พะเยา
โรงเรียนสุนทรศึกษา-วัดปงหอศาล อ.แม่ทะ จ.ลำปาง
โรงเรียนการกุศลของวัดในพระพุทธศาสนา > ภาคใต้

โรงเรียนสมานคุณวิทยาทาน จ.สงขลา เก็บถาวร 2020-07-04 ที่ เวย์แบ็กแมชชีน
โรงเรียนฆังคะทวีศิลป์ จ.นครศรีธรรมราช
โรงเรียนมัธยมวัดควนวิเศษมูลนิธิ จ.ตรัง
โรงเรียนอัมพวันวิทยา จ.ตรัง
โรงเรียนพุทธมงคลนิมิต  จ.ภูเก็ต
โรงเรียนแจ้งวิทยา จ.สงขลา
โรงเรียนชัยมงคลวิทย์ จ.สงขลา
โรงเรียนสามัญศึกษาวัดแจ้ง จ.นครศรีธรรมราช
โรงเรียนวัดนิกรรังสฤษฎ์ จ.ตรัง
โรงเรียนอนุบาลวัดอินทารามสงเคราะห์ อ.ทุ่งสง จ.นครศรีธรรมราช
โรงเรียนอนุบาลวัดเสมาเมือง จ.นครศรีธรรมราช
โรงเรียนการกุศลของวัดในพระพุทธศาสนา > ภาคกลาง

โรงเรียนนายกวัฒนากร วัดอุดมธานี จ.นครนายก (โรงเรียนการกุศลของวัดในพระพุทธศาสนาแห่งแรกของประเทศไทย)
โรงเรียนพระสุธรรมยานเถระวิทยา จ.อุทัยธานี
โรงเรียนมัธยมวัดใหม่กรงทอง จ.ปราจีนบุรี
โรงเรียนพยุหะวิทยา (วัดเขาแก้ว) จ.นครสวรรค์*
โรงเรียนวินิตศึกษา ในพระราชูปถัมภ์ฯ  จ.ลพบุรี
โรงเรียนโพธิวัฒน์พิทยา  จ.นครนายก
โรงเรียนวัดบ้านโป่ง "สามัคคีคุณูปถัมภ์"  จ.ราชบุรี
โรงเรียนมัธยมวัดไทรราษฎร์อุปถัมภ์ จ.ราชบุรี
โรงเรียนอนุบาลวัดโชติทายการามสงเคราะห์ จ.ราชบุรี
โรงเรียนอนุบาลวัดสนามชัย จ.ราชบุรี
โรงเรียนสุวรรณรังสฤษฎ์วิทยาลัย จ.เพชรบุรี
โรงเรียนภาวนาภิมณฑ์พิทยา จ.สุพรรณบุรี
โรงเรียนวัดเขาย้อย จ.เพชรบุรี [ พระครูไพบูลพัฒนโสภณ เป็นเจ้าอาวาส
โรงเรียนปริยัติรังสรรค์ [พระครูวชิรปัญญานุโยค,ดร./วัดกุฎีดาว อ.เมืองเพชรบุรี จ.เพชรบุรี]
(ในอนาคต) โรงเรียนวัดโพธิทัตราชวิทยาลัย (วัดจีน) จ.ชลบุรี (อยู่ในระหว่างศึกษาความน่าจะเป็น)
โรงเรียนอุทัยธรรมานุวัตรวิทยา จ.อุทัยธานี
โรงเรียนการกุศลของวัดในพระพุทธศาสนา > ภาคตะวันออกเฉียงเหนือ

โรงเรียนวัดเวฬุวัน จ.กาฬสินธุ์
โรงเรียนอุบลวิทยากร จ.อุบลราชธานี
โรงเรียนวัดมหาพุทธาราม จ.ศรีสะเกษ
โรงเรียนวัดสุทธจินดา จ.นครราชสีมา
โรงเรียนวัดท่ากกแห่วิทยาราม จ.อุบลราชธานี
โรงเรียนวัดหลวงวิทยา จ.ศรีสะเกษ
โรงเรียนปุญญสารวัดศรีโพธิ์ชัย   อ.ตระการพืชผล  จ.อุบลราชธานี
โรงเรียนสิงห์วงศ์   อ.นางรอง จ.บุรีรัมย์
โรงเรียนอิสาณโกศลศึกษา อ.เมืองบุรีรัมย์ จ.บุรีรัมย์
โรงเรียนศรีธรรมวิทยา อ.เมืองยโสธร จ.ยโสธร
โรงเรียนอนุบาลการกุศลวัดประชาชุมพล อ.กุดชุม จ.ยโสธร
โรงเรียนการกุศล​วัด​หนอง​แวง​ อ.เมือง​ขอนแก่น​ จ.ขอนแก่น
โรงเรียนวัลลภวิทยา อ.น้ำเกลี้ยง จ.ศรีสะเกษ
โรงเรียนสุนทรพรหมคุณศึกษา อ.น้ำพอง จ.ขอนแก่น
โรงเรียนขุขันธ์ราษฎร์บำรุง อ.ขุขันธ์ จ.ศรีสะเกษ
โรงเรียนบวรธรรมประยุตวิทยา วัดพรหมสุรินทร์ อ.เมืองสุรินทร์ จ.สุรินทร์
ในยุคการปฏิรูปกิจการพระพุทธศาสนาได้มีความพยายามในการปฏิรูปการศึกษาที่เนื่องด้วยพระสงฆ์ด้วย  ดังปรากฏในงานวิจัยเรื่อง
https://e-thesis.mcu.ac.th/storage/zlm0kWtYZa8N7zsxvbUomRbxeZZgC7ocptZhAkXS.pdf
น้ำตกโตนปลิว

น้ำตกโตนปลิว ตั้งอยู่ที่ ม.10 ต.กำแพงเพชร อ.รัตภูมิ จ.สงขลา เป็นน้ำตกขนาดเล็ก มีทั้งหมด 10 ชั้น ความสูงประมาณ 50 เมตร อยู่ทางด้านทิศเหนือของเขตรักษาพันธุ์สัตว์ป่าโตนงาช้าง ในท้องที่อำเภอรัตภูมิ จังหวัดสงขลา ห่างจากอำเภอหาดใหญ่ 28 กิโลเมตร น้ำตกโตนปลิวเป็นน้ำตกหน้าผาหิน โดยชั้นแรกมีความสูงประมาณ 300 เมตร สามารถมองเห็นได้จากถนนเพชรเกษม ชั้นแรกของน้ำตกนี้มีนักท่องเที่ยวเข้ามาใช้บริการมากที่สุด ส่วนชั้นที่ 2 - 10 มีระยะห่างกัน และความสูงชันไม่มากประมาณ 10 ชั้น ชั้นละ 80–100 เมตร ทางด้านบนยังมีน้ำตกสายน้อย หลายสายด้วยกัน ฤดูที่สวยงามมากที่สุดของน้ำตก คือช่วงเดือนตุลาคมถึงเดือนมีนาคม
นอกจากความสวยงามของน้ำตกแล้ว ยังมีสิ่งศักดิ์สิทธิ์ คู่น้ำตกแห่งนี้ ซึ่งประดิษฐานอยู่บริเวณ น้ำตกชั้น 1 คือ พระพุทธรูป ปางมารวิชัย มีนามว่า “พระพุทธรัตนบรรพต” ให้นักท่องเที่ยวได้กราบสักการะบูชาเพื่อความเป็น สิริมงคลแก่ผู้ที่เดินทางไปท่องเที่ยว
ปัจจุบันน้ำตกโตนปลิว ได้รับการพัฒนาจากหน่วยสังกัดมีการจัดสร้างลานจอดรถ อาคารบริการ ร้านอาหาร ห้องประชุม ห้องน้ำ-สุขา และปัจจุบันที่นี้ได้มีการเก็บอัตราค่าบริการ
ลักษณะทางธรรมชาติของน้ำตก

เป็นน้ำตก ที่ลดหลั่นกันเป็นชั้นๆ รวมแล้ว 10 ชั้น ไล่เลียงตามกันมา แต่ละชั้นจะมีความสวยงามของสายน้ำที่ไหลผ่าน เหลือบเขาลงมาสู่เบื้องล่าง ผ่านผาหิน แมกไม้ แตกต่างกันไป ซึ่งแต่ละชั้นก็จะมีชื่อตามลักษณะ ของสภาพแวดล้อมของชั้นนั้นๆ คือ
ชั้น 1 :โตนปลิว
ชั้น 2 :โตนสายรุ้ง
ชั้น 3 :โตนอ่างแก้ว
ชั้น 4 :โตนอ่างศิลา
ชั้น 5 :โตนพลิ้ว
ชั้น 6 :โตนวังไทร
ชั้น 7 :โตนตะไคร่
ชั้น 8 :โตนน้ำดำ
ชั้น 9 :โตนไม้ไผ่
ชั้น 10 :โตนตะวัน
เเหล่งข้อมูล

เว็บไซต์กรมทรัพยากรธรณี
ปลาท่องเที่ยว

| ปลาท่องเที่ยว |
| --- | --- |

ปลาท่องเที่ยวเกล็ดใหญ่ (A. serperaster)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Gobiidae
วงศ์ย่อย:: Oxudercinae
สกุล:: Parapocryptes Bleeker, 1874

ชนิดต้นแบบ
Apocryptes macrolepis Bleeker, 1851
ชื่อพ้อง
 	Parapocryptus Bleeker, 1874
ปลาท่องเที่ยว เป็นสกุลของปลาทะเลจำพวกปลาตีน ในสกุล Parapocryptes พบกระจายพันธุ์ในมหาสมุทรแปซิฟิกและมหาสมุทรอินเดีย
โดยคำว่า Parapocrytes มาจากภาษากรีกคำว่า παρά (para) แปลว่า "ใกล้",  από (apo) แปลว่า "ระยะทาง" และ kρυπτος (kryptos) แปลว่า "ซ่อน"
ขณะที่ชื่อสามัญในประเทศไทย "ปลาท่องเที่ยว" เป็นชื่อในภาษาถิ่นของจังหวัดสงขลา ที่มาจากพฤติกรรมของปลาสกุลนี้ที่ไม่มักไม่ค่อยอยู่ประจำที่ โดยปลาท่องเที่ยวนั้นเป็นปลาที่สามารถนำมาประกอบอาหารได้ ฤดูกาลของปลาท่องเที่ยวจะมีตั้งแต่ช่วงเดือนตุลาคมจนถึงเดือนธันวาคมของทุกปีเพราะเป็นช่วงหน้ามรสุมจึงทำให้มีปลาท่องเที่ยวออกมาเป็นจำนวนมากส่งผลทำให้ชาวประมงบริเวณทะเลสาบสงขลา แห่กันจับปลาท่องเที่ยวเพื่อนำมาวางขาย สามารถพบการจำหน่ายปลาท่องเที่ยวได้มากที่สุดคือที่ตลาดสดควนเนียง อำเภอควนเนียง จังหวัดสงขลา ซึ่งปลาท่องเที่ยวนั้นถือได้ว่าเป็นของดีประจำอำเภอควนเนียง
การจำแนก

Parapocryptes batoides (Day, 1876) (ปัจจุบันจัดอยู่ในสกุล Apocryptes)
Parapocryptes maculatus (Oshima, 1926) (ปัจจุบันจัดอยู่ในสกุล Oxyurichthys)
Parapocryptes rictuosus (Valenciennes, 1837)
Parapocryptes serperaster (Richardson, 1846) (ปลาท่องเที่ยวเกล็ดใหญ่–เป็นชนิดที่พบมากแถบเกาะยอ ในทะเลสาบสงขลา นิยมนำมาบริโภคกันในท้องถิ่น)
แหล่งข้อมูลอื่น

ข้อมูลที่เกี่ยวข้องกับ Parapocryptes ที่วิกิสปีชีส์
ธิษะณา ชุณหะวัณ

| ธิษะณา ชุณหะวัณ |
| --- | --- |

สมาชิกสภาผู้แทนราษฎรกรุงเทพมหานคร
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 263 วัน)
ก่อนหน้า: พัชรินทร์ ซำศิริพงษ์
 
ข้อมูลส่วนบุคคล
เกิด: 21 ตุลาคม พ.ศ. 2534 (33 ปี)
พรรคการเมือง: ก้าวไกล (2566–2567)   ประชาชน (2567–ปัจจุบัน)
บุพการี: ไกรศักดิ์ ชุณหะวัณ (บิดา) อโณทัย ชุณหะวัณ (มารดา)
ญาติ: สิริจรรยา ชุณหะวัณ (น้องสาว)   ชาติชาย ชุณหะวัณ (ปู่)   บุญเรือน ชุณหะวัณ (ย่า)   ผิน ชุณหะวัณ (ทวด)
การศึกษา: MA in Public International Law, Human Rights concentration
ชื่อเล่น: แก้วตา

ธิษะณา ชุณหะวัณ (เกิด 21 ตุลาคม พ.ศ. 2534) เป็นสมาชิกสภาผู้แทนราษฎรกรุงเทพมหานคร เขต 2 สังกัดพรรคประชาชน
ประวัติ

ธิษะณา ชุณหะวัณ เกิดวันที่ 21 ตุลาคม พ.ศ. 2534 เป็นธิดาของไกรศักดิ์ ชุณหะวัณ อดีตสมาชิกสภาผู้แทนราษฎรพรรคประชาธิปัตย์ ธิษะณามีศักดิ์เป็นเหลนของจอมพลผิน ชุณหะวัณ อดีตผู้บัญชาการทหารบกและรัฐมนตรีว่าการกระทรวงเกษตรและสหกรณ์ และเป็นหลานสาวของพลเอกชาติชาย ชุณหะวัณ อดีตนายกรัฐมนตรี เธอมีน้องสาวหนึ่งคน ด้านชีวิตส่วนตัว ธิษะณาได้หย่ากับคู่สมรส เมื่อวันที่ 30 มิถุนายน พ.ศ. 2566 และมีบุตร 1 คน
ธิษะณา สำเร็จการศึกษาระดับปริญญาตรี ในสาขาวิชาความสัมพันธ์ระหว่างประเทศและกิจการทั่วโลก จากวิทยาลัยนานาชาติ มหาวิทยาลัยมหิดล และระดับปริญญาโท ในสาขาวิชากฎหมายมหาชนนานาชาติ ด้านสิทธิมนุษยชน (MA in Public International Law, Human Rights concentration) จากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน (SOAS university of London)
ในส่วนของประสบการณ์ทำงาน ธิษะณา เคยเป็นผู้ช่วยนักการทูต (internship) กองการเมืองและความมั่นคง กรมอาเซียน กระทรวงการต่างประเทศ และผู้ร่วมก่อตั้งกลุ่ม “รัฐธรรมนูญก้าวหน้า (CONLAB)" รณรงค์ให้มีการร่างรัฐธรรมนูญฉบับประชาชน นอกจากนี้ ในปี พ.ศ. 2565 ได้ดำรงตำแหน่งกรรมาธิการวิสามัญพิจารณาร่างพระราชบัญญัติยกเลิกกฎหมายบางฉบับที่หมดความจำเป็นหรือซ้ำซ้อนกับกฎหมายอื่น รวมถึงเคยทำงานในองค์ไม่แสวงหากำไรหรือมูลนิธิ โดยทำหน้าที่เป็นเจ้าหน้าที่ทีมหุ้นส่วนและทีมสื่อสารองค์กรนานาชาติฟรีแลนด์ (Freeland Foundation) ซึ่งเป็นองค์กรไม่แสวงหาผลกำไรด้านการต่อต้านการลักลอบการค้ามนุษย์และสัตว์ป่า อนุรักษ์สิ่งแวดล้อม และเลขานุการคณะกรรมการมูลนิธิการศึกษาเพื่อการพัฒนา อันเป็นองค์กรที่ทำงานด้านการศึกษาและการพัฒนาผู้ลี้ภัยและแรงงานข้ามชาติ อยู่ที่อำเภอแม่สอด จังหวัดตาก และอำเภอตะกั่วป่า จังหวัดพังงา
เมื่อปี พ.ศ. 2564 ธิษะณาถูกวิพากษ์วิจารณ์เกี่ยวกับการใช้ถ้อยคำที่รุนแรงต่อผู้ร่วมชุมนุมเสื้อแดง ในช่วงปี พ.ศ. 2553 และการมีส่วนร่วมในการชุมนุมของกลุ่ม กปปส. ซึ่งธิษะณาได้ออกมายอมรับและขอโทษต่อการกระทำที่ผ่านมา โดยกล่าวว่าเป็นการขอโทษในฐานะประชาชนคนหนึ่งที่แสดงความรับผิดชอบต่อการกระทำที่ผิดพลาดของตนเองในอดีต
สมาชิกสภาผู้แทนราษฎร

ในการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566  ธิษะณาได้ลงสมัครเป็นสมาชิกสภาผู้แทนราษฎร สังกัดพรรคก้าวไกล ในเลือกตั้งที่เขต 2 (เขตราชเทวี เขตปทุมวัน เขตสาธร) กรุงเทพมหานคร และได้รับหมายเลข 13 เนื่องจากพรรคก้าวไกลเป็นพรรคที่มีอุดมการคล้ายกับของตน อย่างไรก็ตาม ธิษะณาค่อนข้างมีความกังวลในการเลือกตั้ง เนื่องจากเป็นลงสมัครรับการเลือกตั้งครั้งแรก ยังไม่ผลงาน ประกอบกับการมาจากครอบครัวชุณหะวัณซึ่งอาจถูกมองว่าเป็นกลุ่มการเมืองเก่า ผลการเลือกตั้งปรากฏว่าธิษะณาได้รับเลือกตั้งเป็นสมาชิกสภาผู้แทนราษฎรเขต 2 กรุงเทพมหานคร ด้วยคะแนนเสียง 41,148 คะแนน (44.63%) ต่อมาหลังจากที่ศาลรัฐธรรมนูญมีคำวินิจฉัยให้ยุบพรรคก้าวไกล จึงได้มาสังกัดพรรคประชาชน
สมาชิกสภาผู้แทนราษฎร > ข้อวิจารณ์

ในการทำหน้าที่สมาชิกสภาผู้แทนราษฎรไทย ชุดที่ 26 ระหว่างการอภิปรายร่างพระราชบัญญัติงบประมาณรายจ่ายประจำปีงบประมาณ พ.ศ. 2567 เมื่อวันที่ 25 มีนาคม พ.ศ. 2567 ขณะที่ธิษะณากำลังอภิปรายงบประมาณของกองอำนวยการรักษาความมั่นคงภายในราชอาณาจักร (กอ.รมน.) ได้อ่านตัวเลขงบประมาณผิดหลายครั้ง จนนายอดิศร เพียงเกษ ส.ส.บัญชีรายชื่อ พรรคเพื่อไทย แต่งกลอนให้ในทวิตเตอร์ (X) ของตนว่า "ตัวเลขมันอ่านยาก แสนลำบากไม่อยากเห็น เกิดมาไม่เคยเป็น ไม่เคยเห็นเช่นนี้เลย ปวดหัวค่ะ ?"  ซึ่งธิษะณาได้ออกมายอมรับความผิดพลาดของตน โดยให้เหตุผลว่าพักผ่อนน้อย นอนไม่หลับเพราะอาการซึมเศร้า จากการสูญเสียผู้ช่วยของตน
ต่อมาในการแถลงนโยบายของรัฐบาลแพทองธาร เมื่อวันที่ 12-14 กันยายน พ.ศ. 2567 ธิษะณาได้อภิปรายในมุมที่เห็นอกเห็นใจชาวเมียนมาร์ที่หนีภัยการสู้รบภายในประเทศเมียนมาร์ เข้ามาในประเทศไทย ควรมีการรับรองอย่างเป็นระบบ เช่น การศึกษาให้เด็กข้ามชาติ  รวมถึงการอนุญาตให้ใบอนุญาตชั่วคราวบุคคลกรทางการแพทย์ของเมียนมาร์ ให้เข้ามารักษาเมียนมาร์ในไทย จนเกิดกระแสวิพากษ์วิจารณ์ในทวิตเตอร์ (X) ผ่านทางแฮชแท็ก "#พรรคประชาชนพม่า" ว่าควรช่วยให้เหมาะสม ไม่กลายมาเป็นภาระของประเทศมากเกินไป จนกระทั่งพริษฐ์ วัชรสินธุ โฆษกพรรคประชาชน ได้ให้สัมภาษณ์เพื่ออธิบายกรณีดังกล่าวว่า แม้ประเด็นดังกล่าวจะเป็นประเด็นละเอียดอ่อนและกระทบต่อความรู้สึกของประชาชนจำนวนไม่น้อย แต่ยืนยันว่าแนวทางของพรรคประชาชน คือ ปัญหาต่อคุณภาพชีวิตของประชาชนจะต้องหยิบขึ้นมาพูดคุยกันตรงไปตรงมา แม้ว่าจะมีความละเอียดอ่อน โดยการอภิปรายในประเด็นนี้เกิดจากการที่ปัจจุบันไทยมีแรงงานเมียนมาอยู่กว่า 6 ล้านคน ซึ่งเกินครึ่งไม่ได้อยู่ในระบบที่ถูกต้องตามกระบวนการกฎหมาย เกิดปัญหาทุจริตคอรัปชั่น และภาครัฐไม่มีฐานข้อมูลในการบริหารจัดการ ทำให้กำกับดูแลยากขึ้น เพื่อให้บริหารจัดการปัญหานี้อย่างตรงจุด จะต้องดึงแรงงานเมียนมานอกระบบเข้ามาอยู่ในระบบกฎหมายอย่างถูกต้อง อีกส่วนหนึ่งได้มีการนำเสนอสืบเนื่องมาจากการอภิปรายของธิษะณาถึงข้อดี-ข้อเสียเกี่ยวกับการให้สวัสดิการแก่แรงงานเมียนมาร์
ต่อมาในช่วงปลายเดือนธันวาคม พ.ศ. 2567 ธิษะณายังถูกวิจารณ์เนื่องจากมี สส. อีกคนหนึ่งบันทึกภาพเธอขณะกำลังสูบบุหรี่ไฟฟ้าซึ่งยังไม่มีกฎหมายรองรับในทุกกรณี ถึงแม้จิรัฏฐ์ ทองสุวรรณ์ จะระบุว่าเธอสูบบุหรี่ในเขตสูบบุหรี่ที่สัปปายะสภาสถานจัดไว้ให้ก็ตาม
จากข้อวิจารณ์ทั้ง 3 ข้อข้างต้น ส่งผลให้ผู้สื่อข่าวประจำรัฐสภาให้ฉายาเธอเป็น "ดาวดับ" ประจำปี พ.ศ. 2567 ร่วมกับพลเอก ประวิตร วงษ์สุวรรณ หัวหน้าพรรคพลังประชารัฐ
วรเชษฐ์ นิ่มสุวรรณ

| วรเชษฐ์ นิ่มสุวรรณ |
| --- | --- |
เกิด: 10 พฤศจิกายน พ.ศ. 2509 (58 ปี) วรเชษฐ์ นิ่มสุวรรณ
คู่สมรส: รัชฏา บวรกีรติ (25 - 2562:เสียชีวิตด้วยโรคหัวใจ)
อาชีพ: นักแสดง, นายแบบ, ผู้ช่วยผู้กำกับการแสดง, ผู้กำกับการแสดง
ปีที่แสดง: พ.ศ. 2528 - ปัจจุบัน
ผลงานเด่น: ต้องปล้น (2533)
พระสุรัสวดี: นักแสดงประกอบชายยอดเยี่ยม พ.ศ. 2535 - ยุ่งด๊ะม๊ะด๊อง
คมชัดลึก: นักแสดงสมทบชายยอดเยี่ยม สาขาละครโทรทัศน์ พ.ศ.2564 - Bangkok Breaking มหานครเมืองหลวง
ThaiFilmDb
วรเชษฐ์ นิ่มสุวรรณ หรือ ภาสวร บวรกีรติ (10 พฤศจิกายน พ.ศ. 2509 - ) ชื่อเล่น หนึ่ง  นักแสดง เกิดที่จังหวัดกรุงเทพฯ เป็นลูกชายคนโต จบการศึกษาจากโรงเรียนอำนวยศิลป์, อาชีวะสายลม และคณะบริหารธุรกิจ สาขาการจัดการอุตสาหกรรม มหาวิทยาลัยศรีปทุม
ได้ถูกชักนำเข้าสู่วงการบันเทิงในปี พ.ศ. 2528 ขณะที่ยังทำงานประจำที่สำนักผังเมือง กรมโยธาธิการและผังเมือง โดยเริ่มจากการถ่ายแบบในนิตยสารวัยรุ่นหลายเล่ม เช่น เธอกับฉัน, วัยหวาน, วัยน่ารัก, ลูกกวาด ฯลฯ และงานโฆษณาหลายชื้น ซึ่งเริ่มเป็นที่รู้จักในโฆษณาน้ำมันเครื่องมอลล่า ต่อมาได้มีผลงานละครทางโทรทัศน์และภาพยนตร์จนถึงปัจจุบัน โดยแสดงละครเรื่องสุดแต่ใจจะไขว่คว้า ทางช่อง 3 เป็นเรื่องแรก ภาพยนตร์ที่สร้างชื่อเสียงที่สุดคือ ต้องปล้น,  แชะ แชะ แชะ,แชะ แชะ แชะ 2 (ฉบับโปร่งใส)ฯลฯ รวมทั้งทำงานเบื้องหลังทั้งจัดฉาก, ผู้กำกับการแสดง และเป็นผู้ช่วยผู้กำกับการแสดงให้กับเป่าจินจง, เวิร์คพอยท์ เอ็นเทอร์เทนเมนท์ และละครที่สร้างโดย พงษ์พัฒน์ วชิรบรรจง  อีกทั้งยังเปิดร้านขายผลิตภัณฑ์ของตกแต่งบ้านที่ทำจากผ้าฝ้าย ชื่อร้านลีระวัฒน์ ตั้งอยู่ที่เซ็นทรัล แอร์พอร์ต พลาซ่า จ.เชียงใหม่จนถึงปัจจุบัน
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| พ.ศ. 2540 | อินทรีแดง | ช่อง 7 |  | รับเชิญ |
| พ.ศ. 2552 | เซน...สื่อรักสื่อวิญญาณ ตอน ลืมไม่ลง | ช่อง 5 | ชาญ |  |
| พ.ศ. 2553 | กรรมลิขิต ตอน ทาสปีศาจ | ช่อง 5 | เย็น |  |
| 2555 | ชมรมขนหัวลุก ตอน ซากฝัน Part 2 | ช่องเวิร์คพอยท์ |  | เทปปี 2538 รีรัน ช่อง WORKPOINT TV |
| 2561 | ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ | โมโนแม๊กซ์ | พระยาราม |  |
| 2562 | ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ | โมโนแม๊กซ์ | พระยาราม |  |
| 2564 | Bangkok Breaking มหานครเมือง(ห)ลวง | เน็ตฟลิกซ์ | ฮาร์ดคอ |  |
ผลงาน > ภาพยนตร์

พ.ศ. 2530 เหยื่อ
พ.ศ. 2531 เรือมนุษย์ รับบท พจนา
พ.ศ. 2532 อะไรกันจ๊ะ
พ.ศ. 2532 ห้าวเล็ก ๆ รับบท เชษฐ์
พ.ศ. 2533 ต้องปล้น รับบท จ้อน
พ.ศ. 2533 ความรักไม่มีชื่อ
พ.ศ. 2534 แชะ แชะ แชะ
พ.ศ. 2534 มาห์
พ.ศ. 2535 แชะ แชะ แชะ 2 (ฉบับโปร่งใส)
พ.ศ. 2535 ยุ่งดะมะด๊อง รับบท แน๊ต
พ.ศ. 2539 ดอกไม้ ไนน์มา กับขาหมู
พ.ศ. 2541 กอดคอวัดใจนายกับเรา
พ.ศ. 2547 มนต์รักร้อยล้าน
พ.ศ. 2551 ตามล่าขบวนการค้าเด็ก / Yami no kodomo-tachi
พ.ศ. 2553 คนล่าเมฆ
พ.ศ. 2556 ยังบาว
ผลงาน > ผลงานกำกับการแสดง

2547 มนต์รักร้อยล้าน (ภาพยนตร์)
2545 จันทร์กะพ้อ (ละครช่อง 7 สร้างโดย เป่าจินจง)
2562 เฮฮาเมียนาวี (ละครช่อง 3 สร้างโดย บริษัท ดวงมาลีมณีจันทร์)
ผลงาน > ผลงานช่วยกำกับการแสดง

2552 หัวใจสองภาค (ละครช่อง 3)
2554 รอยไหม (ละครช่อง 3)
2556 คนอวดผี (ละครเป็นตอนๆ ช่อง 5)
ผลงาน > ผลงานมิวสิกวิดีโอ

2531 ยึกยัก โดย ฐิติมา สุตสุนทร
2531 เกือบไม่ทัน โดย พัณนิดา เศวตาสัย
2532 ยังไงดี  โดย ดอน สอนระเบียบ
2535 พูดผิดพูดใหม่ โดย วงปานามา
ผลงาน > ผลงานพิธีกร

รายการโลกใบจิ๋ว ทาง สถานีวิทยุโทรทัศน์แห่งประเทศไทย
ผลงาน > โฆษณา

เมืองไทย ประกันชีวิต (2536)
ผลงาน > ผลงานเพลง

2537 อัลบั้ม ดีเลิศประเสริฐศรี
ผลงาน > คอนเสิร์ต

คอนเสิร์ต 60 ปี ชีวิตละคร นพพล โกมารชุน (2556)
ชีวิตส่วนตัว

แต่งงานกับรัชฏา บวรกีรติ
สถาบันทดสอบทางการศึกษาแห่งชาติ (องค์การมหาชน)

| --- | --- |
National  Institute of Educational Testing Service (Public Organization)
ตราสัญลักษณ์
 อาคารพญาไทพลาซ่า ที่ตั้งของสถาบัน
ภาพรวมสถาบัน
ก่อตั้ง: 3 กันยายน พ.ศ. 2548; 19 ปีก่อน (2548-09-03)
สถาบันก่อนหน้า: สำนักทดสอบกลาง
ประเภท: องค์การมหาชน
เขตอำนาจ: ทั่วราชอาณาจักร
สำนักงานใหญ่: เลขที่ 128 อาคารพญาไทพลาซ่า ชั้น 35-36 แขวงทุ่งพญาไท เขตราชเทวี กรุงเทพมหานคร 10400
บุคลากร: 82 คน (พ.ศ. 2565)
งบประมาณต่อปี: 436,057,700 บาท (พ.ศ. 2568)
ฝ่ายบริหารสถาบัน: ศิรดา บุรชาติ, ผู้อำนวยการ ทรายทอง พวกสันเทียะ, รองผู้อำนวยการ วารุณี เลียววิวัฒน์ชัย, รองผู้อำนวยการ
ต้นสังกัดสถาบัน: กระทรวงศึกษาธิการ
เว็บไซต์: เว็บไซต์อย่างเป็นทางการ
สถาบันทดสอบการศึกษาแห่งชาติ (องค์การมหาชน) หรือ สทศ. (อังกฤษ: National  Institute of Educational Testing Service (Public Organization) : NIETS) เป็นหน่วยงานของรัฐ ประเภทองค์การมหาชน จัดตั้งขึ้นตามพระราชกฤษฎีกาจัดตั้งสถาบันทดสอบทางการศึกษาแห่งชาติ(องค์การมหาชน) พ.ศ. 2548 ปัจจุบัน สทศ. มีสำนักงานตั้งอยู่เลขที่ 128 อาคารพญาไทพลาซ่า ชั้น 35-36 แขวงทุ่งพญาไท เขตราชเทวี กรุงเทพมหานคร 10400
ประวัติ

สถาบันทดสอบการศึกษาแห่งชาติ(องค์การมหาชน) เรียกโดยย่อว่า "สทศ" ใช้ชื่อเป็นภาษาอังกฤษว่า "National  Institute of Educational Testing Service (Public Organization)" เรียกโดยย่อว่า "NIETS" จัดตั้งขึ้นเมื่อวันที่ 3 กันยายน 2548 ตามพระราชกฤษฎีกาจัดตั้งสถาบันทดสอบทางการศึกษาแห่งชาติ (องค์การมหาชน) พ.ศ. 2548 ภายใต้การกำกับดูแลของรัฐมนตรีว่าการกระทรวงศึกษาธิการ
สถาบันทดสอบการศึกษาแห่งชาติ(องค์การมหาชน) จัดตั้งขึ้นเป็นองค์การมหาชนเพื่อให้การทำงานมีประสิทธิสามารถใช้ประโยชน์ทรัพยากรและบุคลากรได้สูงสุด มีความเป็นอิสระและหน้าที่ขึ้นอยู่กับสายการบริหารของหน่วยงานที่มีหน้าที่ความรับผิดชอบการจัดการศึกษาจึงมีความเป็นกลาง  เป็นสถาบันที่มีการกำหนดหลักการ นโยบาย มาตรการและเป้าหมาย โครงสร้างการบริหาร และการดำเนินกิจการ ความสัมพันธ์กับรัฐและหน่วยงานที่เกี่ยวข้อง บุคลากร การเงิน การตรวจสอบ และการประเมินผลที่เป็นระบบและมีประสิทธิภาพ ให้บรรลุตามวัตถุประสงค์การจัดตั้งสถาบันเพื่อบริหารจัดการและดำเนินการเกี่ยวกับการศึกษา วิจัย และให้บริการ ทางด้านการประเมินผลทางการศึกษาและทดสอบทางการศึกษาอย่างต่อเนื่อง รวมทั้งเป็นศูนย์กลางความร่วมมือด้านการทดสอบทางการศึกษาในระดับชาติและนานาชาติ
การจัดสอบ

O-NET : Ordinary National Educational Test (การทดสอบทางการศึกษาแห่งชาติขั้นพื้นฐาน) เป็นการสอบความรู้รวบยอดปลายช่วงชั้นที่ 1 - 3 ของชั้น ป.6 ม. 3 และ ม. 6 ตามมาตรฐานการเรียนรู้ของหลักสูตร โดยเดิมมี 8 วิชา แต่ต่อมาในปีการศึกษา 2558 ได้ลดลงเหลือ 5 วิชาได้แก่ คณิตศาสตร์ วิทยาศาสตร์ สังคมศึกษา ภาษาไทย และภาษาอังกฤษ
V-NET : Vocational National Educational Test (การทดสอบการศึกษาระดับชาติด้านอาชีวศึกษา) ซึ่งจัดสอบให้กับนักเรียนระดับประกาศนียบัตรวิชาชีพชั้นปีที่ 3
I-NET : Islamic National Educational Test (การทดสอบมาตรฐานอิสลามศึกษา) ระดับตอนต้น ตอนกลาง และ ตอนปลาย ซึ่งจัดสอบให้กับนักเรียนที่กำลังศึกษาอยู่ในปีสุดท้ายของหลักสูตรอิสลามศึกษาตอนต้น ตอนกลาง และ ตอนปลาย ในโรงเรียนเอกชนสอนศาสนาอิสลามควบคู่วิชาสามัญ
B-NET : Buddhism National Educational Test การทดสอบทางการศึกษาระดับชาติด้านพระพุทธศาสนา
N-NET : Non-Formal National Education Test การทดสอบทางการศึกษาระดับชาติด้านการศึกษานอกระบบโรงเรียน
การทดสอบสมรรถนะครู สำหรับครู
การบริหารงาน

สทศ. มีการบริหารงานในรูปแบบของคณะกรรมการบริหารสถาบันทดสอบทางการศึกษาแห่งชาติ รายชื่อต่อไปนี้มีผลตั้งแต่ 22 มกราคม พ.ศ. 2563 ประกอบด้วย
นายกิติรัตน์ มังคละคีรี (ประธานกรรมการสทศ.)
ดร.อัมพร พินะสา
ดร.สุเทพ แก่งสันเทียะ
ศ.ดร.กฤษมันต์ วัฒนาณรงค์
นายเธียรชัย ณ นคร
รศ.ดร.ปานใจ ธารทัศนวงศ์
นางสาวพรวิสัย เดชอมรชัย
ผศ.ดร.อดิศร เนาวนนท์
ดร.วราภรณ์ สีหนาถ
รศ.ดร.จอมพงศ์ มงคลวนิช
ผศ.ดร.ศิริดา บุรชาติ ผู้อำนวยการสถาบันทดสอบทางการศึกษาแห่งชาติ (องค์การมหาชน) กรรมการและเลขานุการ
การบริหารงาน > รายนามประธานคณะกรรมการบริหาร

| --- | --- |
สถาบันทดสอบทางการศึกษาแห่งชาติ (องค์การมหาชน) 
รายนามประธานคณะกรรมการบริหาร: วาระการดำรงตำแหน่ง
1. สงบ ลักษณะ: พ.ศ. 2548 – พ.ศ. 2553
2. สมหวัง พิธิยานุวัฒน์: พ.ศ. 2553 – พ.ศ. 2558
3. ชาคร วิภูษณวนิช: พ.ศ. 2558 – พ.ศ. 2562
4. กิตติรัตน์ มังคละคีรี: พ.ศ. 2562 – ปัจจุบัน
การบริหารงาน > รายนามผู้อำนวยการ

ผู้อำนวยการสถาบันทดสอบทางการศึกษาแห่งชาติ (องค์การมหาชน) มีดังนี้
| --- | --- |
สถาบันทดสอบทางการศึกษาแห่งชาติ (องค์การมหาชน) 
รายนามผู้อำนวยการ: วาระการดำรงตำแหน่ง
1. ประทีป จันทร์คง: 3 กันยายน พ.ศ. 2548 – 28 กุมภาพันธ์ พ.ศ. 2549
: 29 กุมภาพันธ์ พ.ศ. 2549 – 31 พฤษภาคม พ.ศ. 2549 (รักษาการ)
-. ดร.วิเชียร เกตุสิงห์: 1 มิถุนายน พ.ศ. 2549 – 1 ตุลาคม พ.ศ. 2549
2. อุทุมพร จามรมาน: 2 ตุลาคม พ.ศ. 2549 – 1 ตุลาคม พ.ศ. 2553
: 1 ตุลาคม พ.ศ. 2553 – 30 พฤศจิกายน พ.ศ. 2553 (รักษาการ)
3. สัมพันธ์ พันธุ์พฤกษ์: 1 ธันวาคม พ.ศ. 2553 – 30 พฤศจิกายน พ.ศ. 2557 (วาระแรก)
: 1 ธันวาคม พ.ศ. 2557 – 30 พฤศจิกายน พ.ศ. 2561 (วาระที่สอง)
4. ทรายทอง พวกสันเทียะ: 1 ธันวาคม พ.ศ. 2561 – 5 กุมภาพันธ์ พ.ศ. 2562 (รองผู้อำนวยการ รักษาการในตำแหน่งผู้อำนวยการ)
5. ศิริดา บุรชาติ: 6 กุมภาพันธ์ พ.ศ. 2562 – ปัจจุบัน
ข้อวิพากษ์วิจารณ์ > ข้อสอบโอเน็ต

สทศ.ได้รับการวิจารณ์เป็นวงกว้างเกี่ยวกับการออกข้อสอบผิดทุกปี รวมไปถึงการทำข้อสอบกำกวมในบทวิเคราะห์ หรือออกข้อสอบที่คำตอบถูกมากกว่า 1 ข้อโดยเฉพาะอย่างยิ่งในระดับชั้น ม.6 ที่ต้องใช้เป็นคะแนน 30% หรือคิดเป็น 9,000 คะแนนจากคะแนนรวมทั้งหมด 30,000 คะแนน ที่ทำให้นักเรียนบางส่วนไม่พอใจ และเกือบทุกปีข้อสอบโอเน็ตมักถูกนำเสนอแบบรายข้อผ่านทางรายการ เรื่องเล่าเช้านี้ นอกจากนี้ยังมีกรณีข้อสอบโอเน็ตวิชาสุขศึกษาและพลศึกษาปีการศึกษา 2553 ที่ตั้งคำถามเชิงคำถามเปิดเกี่ยวกับ นก นพวรรณ เลิศชีวกานต์ นักเทนนิสอาชีพหญิง จนภายหลังมีคนไปโพสต์คำถามนี้ในเฟสบุ๊คของ นก นพวรรณ ปรากฏว่าเจ้าตัวตอบไม่ตรงเฉลยกับ สทศ. ทั้งหมด กรณีตรวจข้อสอบผิดชุดในปีการศึกษา 2556 (โอเน็ตมีข้อสอบ 2 ชุดต่อหนึ่งวิชา) จนทำให้ต้องแจกคะแนนฟรีให้กับคนที่สอบอีกชุด แต่อีกกลุ่มกลับไม่ได้คะแนนฟรี
ในข้อสอบโอเน็ตปีการศึกษา 2558 ได้มีการเฉลยข้อสอบรายวิชาสังคมศึกษาผิด 1 ข้อ จนทำให้ผู้มีสิทธิ์สอบ 423,519 คน มีผู้ที่ได้คะแนนเพิ่มขึ้น จำนวน 135,514 คน ได้คะแนนลดลง 131,292 คน และคะแนนคงเดิม 156,713 คน แต่ถึงอย่างไรก็ดีมีนักวิชาการบางส่วนรวมถึงครูกวดวิชาชื่อดัง ได้ออกมาวิจารณ์ สทศ.เพิ่มเติม ว่ายังมีข้อสอบผิดอีกหลายข้อ เช่น อ.พิพัฒน์ กระแจะจันทร์ จากภาควิชาประวัติศาสตร์ คณะศิลปศาสตร์ มหาวิทยาลัยธรรมศาสตร์ ที่ออกมาตำหนิข้อสอบโอเน็ตสังคมศึกษา ม.6 ผ่านเฟซบุ๊กว่ามีความกำกวมและขาดมาตรฐาน รวมถึง อ.ปิง เจริญศิริวัฒน์ ครูกวดวิชาภาษาไทยและสังคมศึกษาจากสถาบันกวดวิชาดาว้องก์ ที่ได้ออกมาโพสต์วิจารณ์ข้อสอบโอเน็ตสังคมศึกษาผ่านเฟสบุ๊คไลฟ์ความยาวกว่า 1 ชั่วโมง โดยได้นำเอกสารของกระทรวงเข้ามาประกอบในข้อที่ อ.ปิง อ้างว่า สทศ.เฉลยผิดอีกด้วย โดย อ.ปิงได้กล่าวว่าข้อที่ผิดทั้งหมด 5 ข้อคิดเป็นคะแนนถึง 90 คะแนน แอนดรูว์ บิ๊กส์ ครูสอนภาษาอังกฤษชื่อดังที่ได้ทำการตรวจคำตอบโอเน็ตวิชาภาษาอังกฤษ ม.3 แล้วพบว่าข้อสอบพาร์ทวิเคราะห์และพาร์ทบทสนทนา (Conversation) มีข้อที่คำตอบถูกมากกว่า 1 และมีข้อที่ สทศ.เฉลยผิด รวมทั้งหมด 4 ข้อด้วยกัน หรือคิดเป็นร้อยละ 8 ของทั้งหมด
อ้างอิงคำ

↑  "ความเป็นมา สทศ". คลังข้อมูลเก่าเก็บจากแหล่งเดิมเมื่อ 2019-01-28. สืบค้นเมื่อ 2019-02-10.
↑  สำนักงานปลัดกระทรวงศึกษาธิการ, รายงานสถิติจำนวนบุคลากรของกระทรวงศึกษาธิการ จำแนกตามประเภทและสังกัด ปีการศึกษา 2565, สืบค้นเมื่อวันที่ 14 ธันวาคม พ.ศ. 2567
↑  ราชกิจจานุเบกษา, พระราชบัญญัติงบประมาณรายจ่ายประจำปีงบประมาณ พ.ศ. ๒๕๖๘, เล่ม ๑๔๑ ตอนที่ ๕๙ ก หน้า ๗๔, ๓๐ กันยายน ๒๕๖๗
↑  นักเรียนเฮ กระทรวงศึกษาฯ ปรับลดวิชาสอบโอเน็ต เหลือ 5 วิชา เก็บถาวร 2015-06-28 ที่ เวย์แบ็กแมชชีน, ผู้จัดการออนไลน์ .วันที่ 27 มิถุนายน 2558
↑  B-NET เก็บถาวร 2016-05-17 ที่ เวย์แบ็กแมชชีน, niets.or.th .สืบค้นเมื่อ 08/06/2559
↑  N-NET คืออะไร (มีด้วยเหรอ??) เก็บถาวร 2021-10-23 ที่ เวย์แบ็กแมชชีน, archive.wunjun.com .สืบค้นเมื่อ 08/06/2559
↑  http://www.ratchakitcha.soc.go.th/DATA/PDF/2563/E/017/T_0021.PDF
↑  http://www.ratchakitcha.soc.go.th/DATA/PDF/2564/E/064/T_0018.PDF
↑  สัมพันธ์ นั่งผอ.สทศ.อีกสมัย ,dailynews.co.th
↑  ประกาศคณะกรรมการ สทศ. เรื่อง ผู้ที่ได้รับคัดเลือกเป็นผู้อำนวยการสทศ.[ลิงก์เสีย]
↑  "ผศ.ดร.ศิริดา บุรชาติ เข้ารับตำแหน่ง ผู้อำนวยการ สทศ". คลังข้อมูลเก่าเก็บจากแหล่งเดิมเมื่อ 2020-08-10. สืบค้นเมื่อ 2019-02-10.
↑  เมื่อ "ลุงสรยุทธ" ช่อง 3 ทำข้อสอบ O-NET 54, ยูทูบ .วันที่ 20 ก.พ. 2012
↑  ความอนาถของ ข้อสอบ O net 1 avi, ยูทูบ . 24 ก.พ. 2010
↑  O-net 56 ถามแบบนี้คุณจะตอบยังไง??, ยูทูบ .วันที่ 10 ก.พ. 2013
↑  เมื่อนก นพวรรณมาตอบข้อสอบ ONET ด้วยตัวเอง (ข้อเทนนิส ) เก็บถาวร 2021-10-17 ที่ เวย์แบ็กแมชชีน, Unigang .สืบค้นเมื่อ 10/06/2559
↑  สทศ.ให้คะแนน O-Net วิทย์ฟรี 24 คะแนน โบ้ยความผิดคอมพ์ เก็บถาวร 2016-07-26 ที่ เวย์แบ็กแมชชีน, ผู้จัดการ .วันที่ 11 กุมภาพันธ์ 2556
↑  ข้อสอบโอเน็ตผิดไม่กระทบแอดมิชชัน, ครูวันดี .วันที่ 3 มิถุนายน 2559
↑  อ.ธรรมศาสตร์ เผย สทศ.เฉลยข้อสอบ O-NET ผิด ชี้คำถามขาดมาตรฐาน, กระปุก .สืบค้นเมื่อ 10/06/2559
↑  ติวเตอร์ชื่อดังตรวจข้อสอบสังคมโอเน็ตม. 6 เผยมีเฉลยผิด-ตั้งคำถามกำกวม ชี้อาจส่งผลให้นักเรียนไม่ได้รับความยุติธรรม 90 คะแนน, โพสต์ทูเดย์ .วันที่ 6 มิถุนายน 2559
↑  อ.ปิงแฉ! ข้อสอบโอเน็ตม.6 ผิดเพิ่ม 5 ข้อ-กำกวมเพียบ, nationtv .สืบค้นเมื่อ 10/06/2559
↑  แอนดรูว์ บิ๊กส์ เปิดเฉลยข้อสอบ O-net อังกฤษ ม.3 พบผิดร้อยละ 8 ถือว่าเยอะมาก, กระปุก .สืบค้นเมื่อ 10/06/2559